CELEX: 32022D0170
Language: ro
Date: 2022-02-08 00:00:00
Title: Decizia (PESC) 2022/170 a Comitetului politic și de securitate din 8 februarie 2022 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) și de abrogare a Deciziei (PESC) 2020/1072 (EUTM Somalia/1/2022)

9.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 28/17
               
            
         DECIZIA (PESC) 2022/170 A COMITETULUI POLITIC ȘI DE SECURITATE
         din 8 februarie 2022
         privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) și de abrogare a Deciziei (PESC) 2020/1072 (EUTM Somalia/1/2022)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (1), în special articolul 5,
         întrucât:
         
                     (1)
                  
                  
                     În temeiul articolului 5 alineatul (1) din Decizia 2010/96/PESC, Consiliul a autorizat Comitetul politic și de securitate (COPS), în conformitate cu articolul 38 din TUE, să adopte deciziile corespunzătoare referitoare la controlul politic și la conducerea strategică a misiunii militare a Uniunii Europene pentru a contribui la instruirea forțelor de securitate somaleze (EUTM Somalia), inclusiv deciziile de numire a următorilor comandanți ai forței misiunii UE.
                  
               
                     (2)
                  
                  
                     La 16 iulie 2020, COPS a adoptat Decizia (PESC) 2020/1072 (2) prin care generalul de brigadă Fabiano ZINZONE a fost numit comandant al forței misiunii UE pentru EUTM Somalia.
                  
               
                     (3)
                  
                  
                     La 18 ianuarie 2022, autoritățile militare italiene au propus numirea generalului de brigadă Roberto VIGLIETTA ca succesor al generalului de brigadă Fabiano ZINZONE în funcția de comandant al forței misiunii UE pentru EUTM Somalia.
                  
               
                     (4)
                  
                  
                     La 21 ianuarie 2022, Comitetul militar al UE a fost de acord să recomande COPS să aprobe propunerea transmisă de autoritățile militare italiene.
                  
               
                     (5)
                  
                  
                     Ar trebui luată o decizie privind numirea generalului de brigadă Roberto VIGLIETTA și Decizia (PESC) 2020/1072 ar trebui să fie abrogată.
                  
               
                     (6)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la TUE și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Generalul de brigadă Roberto VIGLIETTA este numit comandant al forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) de la 9 februarie 2022.
         
         
            Articolul 2
            Decizia (PESC) 2020/1072 se abrogă de la 9 februarie 2022.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 8 februarie 2022.
            
               
                  Pentru Comitetul politic și de securitate
               
               
                  Președintele
               
               D. PRONK
            
         
         
            (1)  JO L 44, 19.2.2010, p. 16.
         
            (2)  Decizia (PESC) 2020/1072 a Comitetului politic și de securitate din 16 iulie 2020 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) și de abrogare a Deciziei (PESC) 2019/1264 (EUTM Somalia/1/2020) (JO L 234, 21.7.2020, p. 18).